सिरोहियालाई पक्राउ गर्दा राज्य संयमित नभएको देखिन्छ : एमाले उपमहासचिव प्रदीप ज्ञवाली
नेकपा एमाले उपमहासचिव प्रदीप ज्ञवालीले कान्तिपुर मिडिया ग्रुपका अध्यक्ष कैलाश सिरोहियालाई पक्राउ गरी राज्यलेले संयमता गुमाएको बताएका छन् । उनले कुनै अभियोगमा व्यक्तिलाई पक्राउ गर्नुअघि पर्याप्त अनुसन्धान गर्नुपर्ने अभ्यास भएको उल्लेख गर्दै पक्राउ गर्नु पर्ने हो कि होइन ख्याल गर्नुपर्ने बताए ।
काठमाडौँ — नेकपा एमाले उपमहासचिव प्रदीप ज्ञवालीले कान्तिपुर मिडिया ग्रुपका अध्यक्ष कैलाश सिरोहियालाई पक्राउ गरी राज्यलेले संयमता गुमाएको बताएका छन् । उनले कुनै अभियोगमा व्यक्तिलाई पक्राउ गर्नुअघि पर्याप्त अनुसन्धान गर्नुपर्ने अभ्यास भएको उल्लेख गर्दै पक्राउ गर्नु पर्ने हो कि होइन ख्याल गर्नुपर्ने बताए ।‘कान्तिपुर पब्लिकेशन्स्‌का अध्यक्ष केलाशजीलाई पक्राउ गर्नुपर्ने हो कि होइन भन्ने प्रश्न छन्,’ उनले भने, ‘कुनै पनि व्यक्तिलाई पक्राउ गर्नुपर्ने बेला राज्यले संयमता गुमाउनु हुँदैन । यो घटनामा राज्य संयमित नभएको देखिन्छ ।’उनले सहकारीमा रकम हिनामिनामो विषय उठाइरहेको बेला कान्तिपुर र उपप्रधानमन्त्री एवं गृहमन्त्री रवि लामिछानेबीच विवाद उत्पन्न भएको उल्लेख गर्दै सिरोहियालाई पक्राउ गर्नु त्यसकै प्रभाव नभएको पुष्टि हुनुपर्ने बताए । ‘सहकारीको रकम हिनामिनाको समाचारले कान्तिपुर र गृहमन्त्रीबीच विवाद देखिन्छ,’ उनले भने, ‘यो पक्राउमा त्यसको प्रभाव होइन भन्ने पुष्टि हुनुपर्छ ।’ उनले कानुन सबैले मान्नु पर्ने उल्लेख गर्दै कुनै विषयमा गल्ती गरेमा त्यसको सजाय पाउनुपर्ने बताए ।